घर में घुसकर युवक पर हमला, सीएचसी में भर्ती
हाजीपुर | गांवकराडी में रविवार दोपहर गांव के कुछ लोगों ने घर में घुसकर हमला कर युवक को घायल कर दिया। घायल नवदीप सिंह सीएचसी हाजीपुर में भर्ती है। पिता अध्यापक मुलखराज और माता निर्मला देवी ने बताया कि रविवार को गांव के कुछ लोग घर में घुसे और बिना बात किए बेटे नवदीप पर हमला कर दिया। घायल बेटे को अस्पताल ले जाने लगे तो हमलावर घर के गेट के आगे खड़े होकर परिवार को मारने की धमकियां देने लगे। उन्होंने कहा कि तीन दिन बीत जाने के बाद भी पुलिस ने कार्रवाई नहीं की और हमलावर बेखौफ घूम रहे हैं। वह डर से तीन दिन से घर नहीं गए। दंपती ने एसएसपी से मांग की कि हमलावरों पर कार्रवाई कर इंसाफ दिलवाएं। वहीं, केस की जांच कर रहे एएसआई धर्मेंद्र सिंह ने कहा कि अस्पताल से एसएलआर सोमवार को मिली थी। बुधवार को दोनों पार्टियों को बुलाया है। उसके बाद कार्रवाई की जाएगी।
अस्पताल में नवदीप के साथ अभिभावक।
परिवार बोला-शिकायत के 3 दिन बाद भी कार्रवाई नहीं
hin_Deva hin_Deva bho_Deva hin_Deva